CELEX: 42017X0071(01)
Language: lv
Date: 2017-08-05 00:00:00
Title: Grozījumi Apvienoto Nāciju Organizācijas Eiropas Ekonomikas komisijas (ANO EEK) Noteikumos Nr. 138 – Vienoti noteikumi par klusu autotransporta līdzekļu apstiprinājumu attiecībā uz to mazāku dzirdamību

5.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 204/112
            
         Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums būtu jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:
   http://www.unece.org/trans/main/wp29/wp29wgs/wp29gen/wp29fdocstts.html
   Grozījumi Apvienoto Nāciju Organizācijas Eiropas Ekonomikas komisijas (ANO EEK) Noteikumos Nr. 138 – Vienoti noteikumi par klusu autotransporta līdzekļu apstiprinājumu attiecībā uz to mazāku dzirdamību
   Noteikumu Nr. 138 grozījumi publicēti OV L 9 2017. gada 13. janvārī.
   
   Ar visiem grozījumiem līdz:
   
                
            
            
               noteikumu sākotnējās redakcijas 1. papildinājumam – spēkā stāšanās datums: 2017. gada 10. oktobris;
            
         
                
            
            
               01. grozījumu sērijai – spēkā stāšanās datums: 2017. gada 10. oktobris
            
         Noteikumu 1. punktu groza šādi:
   
      “1.   DARBĪBAS JOMA
      Šos noteikumus piemēro tādu M un N kategorijas elektrotransportlīdzekļu dzirdamībai, kuri normālajā režīmā var pārvietoties atpakaļgaitā vai vismaz vienā pārnesumā kustībai uz priekšu, nedarbinot iekšdedzes dzinēju(1).”
   
   Noteikumu 2.7. punktu groza šādi:
   
      
                  “2.7.
               
               
                  “pauzes funkcija” ir mehānisms, ar kuru vadītājs var apturēt AVAS darbības.”
               
            
   Noteikumu 6.2.6. punktu groza šādi:
   
      “6.2.6.   Pauzes funkcija
      Jebkāda pauzes funkcija, kā tā definēta 2.7. punktā, ir aizliegta.”
   
   Noteikumu 11. punktu groza šādi:
   
      “11.   PĀREJAS NOTEIKUMI
      11.1.   Lai pārbaudītu testa trases atbilstību šo noteikumu 3. pielikuma 2.1.2. punkta prasībām, līdz 2019. gada 30. jūnijam kā alternatīvu standartam ISO 10844:2014 var izmantot standartu ISO 10844:1994.
      11.2.   No 01. sērijas grozījumu oficiālās spēkā stāšanās dienas līgumslēdzēja puse, kas piemēro šos noteikumus, neatsaka piešķirt vai atzīt tipa apstiprinājumus saskaņā ar šiem noteikumiem, kas grozīti ar 01. sērijas grozījumiem.
      11.3.   No 2019. gada 1. septembra līgumslēdzējām pusēm, kuras piemēro šos noteikumus, nav pienākuma atzīt tipa apstiprinājumus saskaņā ar šiem noteikumiem to sākotnējā redakcijā, ja apstiprinājumi pirmo reizi izdoti pēc 2019. gada 1. septembra.
      11.4.   Līdz 2021. gada 1. septembrim līgumslēdzējas puses, kuras piemēro šos noteikumus, atzīst tipa apstiprinājumus saskaņā ar šiem noteikumiem to sākotnējā redakcijā, ja apstiprinājumi pirmo reizi izdoti pirms 2019. gada 1. septembra.
      11.5.   No 2021. gada 1. septembra līgumslēdzējām pusēm, kuras piemēro šos noteikumus, nav pienākuma atzīt tipa apstiprinājumus saskaņā ar šiem noteikumiem to sākotnējā redakcijā.
      11.6.   Neatkarīgi no 11.3.–11.5. punkta noteikumiem tipa apstiprinājumi, kuri piešķirti saskaņā ar šo noteikumu sākotnējo redakciju un uz kuriem neattiecas 01. sērijas grozījumi, joprojām ir derīgi un līgumslēdzējas puses, kuras piemēro šos noteikumus, turpina tos atzīt.
      11.7.   Neskarot iepriekš minētos pārejas noteikumus, līgumslēdzējas puses, kas sāk piemērot šos noteikumus pēc 01. sērijas grozījumu spēkā stāšanās dienas, nav pienākuma atzīt tipa apstiprinājumus, kuri piešķirti saskaņā ar šiem noteikumiem to sākotnējā redakcijā, un tām ir pienākums atzīt tikai tipa apstiprinājumus, kuri piešķirti saskaņā 01. sērijas grozījumiem.
      11.8.   Līgumslēdzējas puses, kuras piemēro šos noteikumus, neatsaka piešķirt tipa apstiprinājumus vai to paplašinājumus saskaņā ar šiem noteikumiem to sākotnējā redakcijā.”
   
   1. pielikumā paziņojuma veidlapas papildinājuma Nr. …, Tehniskā informācija, 1.2. punktu groza šādi:
   
      1.2.   AVAS apraksts (attiecīgajā gadījumā): …
      1.2.1.   Skaņa, stāvot uz vietas (jā/nē)
      1.2.2.   Vadītājam pieejamo skaņu skaits (1/2/3/…)”.